Pieninfrastruktuuri M07

|  |
| --- |
| Tuki investointeihin kaikenlaisten pieninfrastruktuurien luomiseksi, parantamiseksi tai laajentamiseksi, uusiutuvia energialähteitä ja energiansäästöä koskevat investoinnit mukaan luettuina (koodi 7.2) |
| Kuvaus:  Toimenpiteen hankkeilla rakennetaan, parannetaan ja laajennetaan maaseudun pieninfrastruktuuria, mm. energiansäästöä, uusiutuvaa energiaa ja vesihuoltoa koskevilla investoinneilla, lähiruokamarkkinoiden ja lyhyiden jakeluketjujen kehittämisen sekä yhteiseen käyttöön tarkoitettujen rakennelmien kautta. |
| Mitä:  Toimenpiteessä voidaan toteuttaa yleishyödyllisiä investointeja.  Hyväksyttäviä kustannuksia ovat investointihankkeiden toteuttamisesta aiheutuvat, tarpeelliset ja kohtuulliset kustannukset.  Tukea voidaan myöntää seuraaviin investointihankkeiden toteuttamisesta maaseutualueilla aiheutuviin kustannuksiin:   * rakennuksen, rakennelman tai rakenteen suunnittelu-, rakentamis-, korjaamis-, laajentamis- ja hankkimiskustannuksiin, leasing-vuokraus mukaan luettuna; * koneiden, laitteiden ja välineiden hankkiminen tai osto-leasing enintään omaisuuden markkina-arvoon asti; * sellaisen kiinteistön tai sen osan hankinnasta aiheutuviin kustannuksiin, jossa hankittavalla alueella oleva rakennus muodostaa valtaosan kiinteistön arvosta ja on tarpeen tuettavassa toiminnassa; * hyväksyttäviin kustannuksiin liittyvät yleiskulut, kuten rakennussuunnittelijoiden ja konsulttien palkkiot, ekologista ja taloudellista kestävyyttä koskevaan neuvontaan liittyvät palkkiot, mukaan lukien toteutettavuustutkimukset, hankkeen toteutuksen aikaiset palo- ja talkoovakuutusmaksut, tarpeellisista luvista tai rekisteröintimaksuista aiheutuvat kustannukset; * seuraavat aineettomat investoinnit: tietokoneohjelmistojen hankkiminen tai kehittäminen ja patenttien, käyttölupien, tekijänoikeuksien ja tavaramerkkien hankkiminen; * tukea voidaan myöntää maan hankinnasta aiheutuviin kustannuksiin siltä osin kuin maan osuus ei ylitä kymmentä prosenttia koko hankkeen tukikelpoisista kustannuksista. |
| Kenelle:  Tuensaajina voivat olla julkisoikeudelliset ja yksityisoikeudelliset yhteisöt, silloin kun niiden pääasiallinen tavoite ei ole voitontavoittelu. Tukea voivat hakea mm. kunnat, yhdistykset, järjestöt ja osuuskunnat. |
| Tukitaso:  Yleishyödyllisen investoinnin julkisen tuen osuus on enintään 75 % hyväksyttävistä kustannuksista.  Kun tuensaajana on julkisoikeudellinen yhteisö, julkisen rahoituksen osuus voi olla 100 % julkisoikeudellisen yhteisön oma rahoitus mukaan luettuna.  Vesihuoltoa koskevissa investoinneissa julkisen tuen osuus on 50 % hyväksyttävistä kustannuksista, sisältäen julkisoikeudellisen yhteisön oman rahoituksen.  Hankkeen yksityisenä rahoituksena voidaan hyväksyä vastikkeetta hankkeen hyväksi tehtyä työtä eli talkootyötä. |
| Ehdot ja kriteerit:  Pieninfrastruktuurilla tarkoitetaan tässä toimenpiteessä pienimuotoista maaseutualueiden infrastruktuurin perustamis- tai parantamistoimia. Alueellisesti investoinnin toimet tai hyöty eivät kohdistu LAU 2-tason aluetta (NUTS 5) suuremmalle alueelle. Tämä taso vastaa yleensä kunnan käsitettä. Yleishyödyllisten investointien osalta tukikelpoiset kustannukset eivät saa ylittää 1 milj. euroa.  Kehittämishanketuen myöntämisen edellytyksenä on, että hakijalla on riittävät taloudelliset ja toiminnalliset edellytykset hankkeen toteuttamiseen. Hanketukea voidaan myöntää vain toimenpiteeseen, joka on järjestetty hakijan tavanomaisesta toiminnasta erillisen hankkeen muotoon ja jonka kesto on enintään kolme vuotta tai erityisestä syystä enintään viisi vuotta.  Tuen myöntämisen edellytyksenä on, että hakija esittää hankesuunnitelman ja että hankkeen tulokset ovat yleisesti hyödynnettävissä. |
| Toimi näin:  Yleishyödylliseen investointiin voit hakea tukea alueesi ELY-keskuksesta tai Leader-ryhmästä.  Yhteystiedot löydät täältä: <http://www.mavi.fi/fi/tietoa-meista/Sivut/kumppanihaku.aspx> |
| Sähköinen hakulomake tai asiointipalvelu:  <http://hyrra.mavi.fi/login.html> |
| Katso myös:  Laki maaseudun kehittämisen tukemisesta:  <http://finlex.fi/fi/laki/ajantasa/2014/20140028>  Hanketoimintaa ohjaava valtioneuvoston asetus:  <http://finlex.fi/fi/laki/ajantasa/2014/20141174> |
| [www.maaseutu.fi](http://www.maaseutu.fi)  <http://www.mavi.fi/fi/tuet-ja-palvelut/hanketoimija/Sivut/maaseudun_hanketuet.aspx> |